b'\n_START_ARTICLE_\nHaj-Nehaj\n_START_PARAGRAPH_\nHaj-Nehaj ali samo Nehaj je grad v \xc4\x8crni gori, ki se nahaja okoli 10 km severozahodno od letovi\xc5\xa1\xc4\x8da Sutomore, nad tunelom Sozina. Trdnjava stoji na skalovitem hribu, malo umaknjenem od morja proti planini in naselju Sozina, na 231 m nadmorske vi\xc5\xa1ine.\n_START_SECTION_\nZgodovina\n_START_PARAGRAPH_\nNajstarej\xc5\xa1a omemba Nehaja izvira iz leta 1542. V nekem poro\xc4\x8dilu iz leta 1555 se navaja podatek, da trdnjava le\xc5\xbei med Barom in Pa\xc5\xa1trovi\xc4\x87i. Hkrati poro\xc4\x8dilo navaja, da so jo tedaj varovali dva vojak in en topni\xc4\x8dar. V drugem poro\xc4\x8dilu iz leta 1558 pa se nahaja podatek, da lahko v primeru nuje trdnjava sprejme do 900 oseb. Na najstarej\xc5\xa1i gravuri naselja Bar iz leta 1550 se lahko trdnjava vidi v zgornjem levem vogalu. Obstaja realna predpostavka, da je bila trdnjava zgrajena konec 15.stoletja._NEWLINE_Tvrdnjava je zelo te\xc5\xbeko dostopna z vseh strani, razen zahoda. Na tej strani se nahaja tudi vstop v grad. Pri vhodu, kjer je mo\xc5\xbeno razbrati tri faze gradnje gradu, je bila pozneje prizidana cisterna za vodo. Na najvi\xc5\xa1ji to\xc4\x8dki hriba, ki se nahaja znotraj obzidja trdnjave, je postavljena cerkvica, ki je bila posve\xc4\x8dena Sv. Dimitriju. Ta je bila sezidana \xc5\xa1e pred samo izgradnjo trdnjave, po oceni konec 13.stoletja ali v za\xc4\x8detku 14.stoletja. Nenavadna je po tem, da je imela dva oltarja, pravoslavnega in katoli\xc5\xa1kega._NEWLINE_Grad je osnovan tako, da omogo\xc4\x8da borbo z ognjenim oro\xc5\xbejem. Ima okrogle stolpe in veliko \xc5\xa1tevilo odprtin za streljanje s pu\xc5\xa1kami, dodatek iz poznej\xc5\xa1ega obdobja. Nad skoraj navpi\xc4\x8dnimi stenami na skrajnem vzhodnem delu gradu se nahaja smodni\xc5\xa1nica. Celoten ju\xc5\xbeni, vi\xc5\xa1ji del gradu in del proti vhodu v grad sta zapolnjena z bivalnimi objekti. Ti deli trdnjave bi lahko bili tudi nekaj starej\xc5\xa1i od severnega dela._NEWLINE_Trdnjavo so postavili Bene\xc4\x8dani, leta 1571 pa so jo osvojili Turki. V roke \xc4\x8crnogorcev je padla leta 1877. Berlinski kongres leta 1878 je ta ko\xc5\xa1\xc4\x8dek ozemlja prisodil Avstro Ogrski. Oni so trdnjavo upotrabljali v okviru svoje linije fortifikacijskih objektov. Hkrati so tudi raz\xc5\xa1irili trdnjavo. Po odhodu Avstroogr\xc4\x8danov so tudi ti objekti ostali prazni._NEWLINE_Obstaja legenda, da so trdnjavo gradile samo \xc5\xbeenske. Ni dokazov, ki bi ovrgli to legendo, niti dokazov, ki bi jo potrdili. O tem pi\xc5\xa1e \xc4\x8drnogorski avtor \xc5\xbdeljko I. Rai\xc4\x8devi\xc4\x87.\n_START_SECTION_\nPoimenovanje\n_START_PARAGRAPH_\nNaziv Haj-Nehaj je novej\xc5\xa1ega datuma, nastal je z zdru\xc5\xbeevanjem imena Haj, to je Golega Brda, ki se nahaja ob obali nad Sutomorem proti zahodu, in starim imenom trdnjave Nehaj.'